Den Vest-Sjællandske Avis, 1821-10-30
Paa Havanna skal der herske megen Giæring; Folket begynder lydeligt at give sit Ønske om Uafhængighed tilkiende. Formodentlig er Efterretningen og Jnsurgenternes Overhaand i Mexico Aarsagen dertil. General O'Donoju har udstædet i Veracruz en Proclamation, hvori han formaner Mexicanerne til at giøre en Ende paa deres Misforstaaelser, og at vende tilbage under Spaniens Herredømme, og hvorved han tilføier, at han, naar hans Bestræbelser for at forskaffe dem samme Rettigheder som Moderlandet, ikke skulde lykkes, saa vil han ved det første Tegn dertil uhindret overlade dem at vælge den Chef, som de maatte finde at være den passeligste for dem. Kort efter denne Proklamations Udstædelse har Generaten indfribet sig og man ventede ham i Havanna. Vicekongens Afreise viser allerbedst hvorledes Sagerne staae i Mexico. Ældre Efterretninger fra Veracruz af 29de Juli melde: at den Kongelige Regiering havde allerede længe holdet den hidtilværende Vicekonge i Nyespanien, Apodaca, Greve af Venadito, for uskikket til en saa vigtig Post i en Tidspunkt, som udkræver den høieste Viisdom og Fasthed, for at vedligeholde for Moderlandet denne den vigtigste af alle dets Colonier, og derfore udvalgt O'Donoju i hans Sted; men Apodaca blev stedse mindre lidt af sine sine Officerer; disse holdt nu en Forsamling og besluttede, at fratage ham Regieringen og at overgive den til Mariscal de Campo D. Franc. Novelda, en Mand som var elsket af Armeen og Moderlandet hengiven. Apodaca maatte give efter og anmeldte selv i en Proclamation af 5te Juli denne Forandring, Vicekongen siger deri, at han under en til hans Rang svarende Eskorte vil begive sig til Veracruz, hvor han imidlertid endnu ikke er ankommen, formodentlig fordi Communicationen er afskaaren af Jnsurgenterne. Novelda har ogsaa paa sin Side udstædet en Proklamation, hvori han formaner Militairen til at vise Troeskab mod Spanien, og ikke at laane Øret til Forræderes Jndskydelse. – Mange troe nu, at Cuba vil underkaste sig Englands Herredømme; man veed, at det har været denne Stats store Ønske at faae denne Øe i sin Magt, og det især siden Americanerne have faaet Floriderne; da Cubas Beliggenhed er den bedste Modværn mod de skadelige Følger deraf, i Henseende til Herredømmet i Vestindien. - J Columbien gaaer nu Spaniens Magt stedse meere til Grunde, 3 rigbeladte Spanske Skibe ere nyeligen blevne priisdømte i La Guira, hvor de vare indløbne uden at vide, at Byen var indtaget af Jnsurgenterne. Fra Puerto Cabello havde Spa nerne detascheret 1700 Mand imod Coro; men havde der lidt et Tab af 1000 Mand; Resten er kommen tilbage til Fæstningen. J Havnen vedChartagena har Oberste Padillo deers taget og deels tilintetgjort den Spanske Krigsbrig Andaluz tilligemed alle mindre bevæbnede Skibe. Man var af den Mening, at Staden ikke kan holde sig længe, ligesaalidet som Cumana, som er indsluttet til Lands og Vands og lider stor Nød. – Endelig ere meget beroeligende Efterretninger indløbne fra Buenos Ayres; de offentlige Anliggender der have hurtigere taget en bedre Vending end man kunde have forventet det. Ramirez og Guernes Nederlag og Død, hvilke Anførere regierede i Entrerios, og Salta vil have en saameget større Jndflydelse, som at Massen af Folket er inderlig klæd af den langvarige Undertrykkelses og Forvirrings-Tilstand. Lidenskabeligheden imellem Partierne synes at aftage og intet lader til meere at være til Hinder for Kongressens Sammenkomst i Cordova. Rodriques regierer med Klogskab og Fasthed og har anbragt duelige Mænd i de forskiellige Grene af Statsbestyrelsen; Don Bernardino Rivadavia, som har været Gesandt i Paris og London er bleven udnævnet til Statssecretair, naar indvortes Roe og Orden ere bragte tilveie vil Handelen snart reise sig.